રાજકોટ: રેસકોર્સના બગીચામાં દેખાયા 4 ઝેરી કોબ્રા સાપ, લોકોમાં નાસભાગ | Rajkot: 4 poisonous cobra snakes appeared in the racecourse garden - Gujarati Oneindia
19 min ago Fuel Rates: પેટ્રોલ અને ડીઝલના ભાવ થયા જાહેર, જાણો આજે શું છે રેટ?
38 min ago UNGA: પીએમ મોદી ન્યૂયૉર્કમાં આજે સંયુક્ત રાષ્ટ્ર મહાસભાને કરશે સંબોધિત, આ મુદ્દાઓ પર હશે જોર
57 min ago PM મોદી UNGA સ્પીચ LIVE અપડેટ: ન્યૂયૉર્કમાં આજે સંયુક્ત રાષ્ટ્ર મહાસભાને સંબોધિત કરશે પીએમ મોદી
| Updated: Sunday, July 11, 2021, 17:17 [IST]
રાજકોટના રેસકોર્સના બગીચામાં એક સાથે 4 ઝેરી કોબ્રા જોવા મળ્યા હતા. બગીચામાં ઝેરી સાપ દેખાતા લોકોમાં નાસભાગ મચી જવા પામી હતી. ઉલ્લેખનિય છેકે અસહ્ય ગરમી અને બફારો થઈ રહ્યો છે. ત્યારે રેસકોર્ષ ગાર્ડન અને સ્ટેડિયમમાં માત્ર અડધી કલાકમાં ચાર જેટલા નાના-મોટા કોબ્રા પ્રજાતિના સાપ આંટા મારતા જોવા મળ્યા હતા.
રાજકોટ : રેસકોર્સના બગીચામાં એક સાથે 4 ઝેરી કોબ્રા જોવા મળ્યા, લોકોમાં નાસભાગ
ગાર્ડનમાં વોકિંગ માટે અને બગીચામાં પરિવારના નાના-મોટા બાળકો સાથે હરવા-ફરવા આવતા લોકોમાં નાસભાગ મચી ગઈ હતી. હાલમાં સ્ટેડિયમમાં બાળકોનો ક્રિકેટ કોચિંગનો કેમ્પ ચાલી રહ્યો છે. ત્યારે બાળકોમાં પણ ભયની લાગણી સાથે દોડધામ મચી ગઈ હતી. આથી સામાજિક કાર્યકરે રેસ્ક્યૂ કરી અડધા કલાકમાં જ ચાર ઝેરી કોબ્રા સાપ પકડ્યા હતા.
અહી સ્ટેડિયમના દરવાજા પાસે તેમજ ગાર્ડનમાં વોકિંગ ટ્રેક ઉપર અચાનક એક પછી એક એમ ચાર જેટલા કોબ્રા પ્રજાતિના ઝેરી સાપ નીકળતા લોકોમાં નાસભાગ મચી ગઈ હતી. એકબાજુ વોકિંગ ટ્રેક ઉપર અમુક જગ્યાએ લાઈટો બંધ છે અને જ્યાં છે ત્યાં લાઈટની આજુબાજુ ઝાડની ડાળીઓ મોટી થઈને આડી આવી ગઈ હોવાથી લાઈટનો પ્રકાશ ફેલાતો નથી. અમુક જગ્યાએ ઘોર અંધારૂ હોય છે. તેવા સંજોગોમાં આ રીતે ઝેરી સાપ અચાનક જ અસહ્ય ગરમીના કારણે આવી ચડતા ભયનો માહોલ સર્જાયો હતો.